Mio pá cuntónos daquella que'l mio tíu y el so hermanu teníen una competición a ver quién se casaba más veces. Al paecer, ún d'ellos tuviera casáu (o amontonáu,  como se diz na mio casa, ye dicir, conviviendo ensin tar casáu) con cuatro o cinco muyeres y l'otru, con dos o tres. Ta claro que mio pá tentaba de ser gráficu pa desplicar que camudaben de pareya como de camisa, pero dellos años quedé cola idea de que daveres competían pa ver quién casaba con más.